CELEX: 32016D1373
Language: da
Date: 2016-08-11 00:00:00
Title: Kommissionens gennemførelsesafgørelse (EU) 2016/1373 af 11. august 2016 om godkendelse af netpræstationsplanen for den anden referenceperiode for det fælles europæiske luftrums præstationsordning (2015-2019) (EØS-relevant tekst)

12.8.2016   
            
            
               DA
            
            
               Den Europæiske Unions Tidende
            
            
               L 217/51
            
         KOMMISSIONENS GENNEMFØRELSESAFGØRELSE (EU) 2016/1373
   af 11. august 2016
   om godkendelse af netpræstationsplanen for den anden referenceperiode for det fælles europæiske luftrums præstationsordning (2015-2019)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (»rammeforordningen«) (1), særlig artikel 11, stk. 1,
   under henvisning til Kommissionens gennemførelsesforordning (EU) nr. 390/2013 af 3. maj 2013 om oprettelse af en præstationsordning for luftfartstjenester og netfunktioner (2), særlig artikel 6, litra d), og
   ud fra følgende betragtninger:
   
               (1)
            
            
               I henhold til Kommissionens forordning (EU) nr. 677/2011 (3) skal netadministratoren bidrage til gennemførelsen af præstationsordningen.
            
         
               (2)
            
            
               I overensstemmelse med gennemførelsesforordning (EU) nr. 390/2013 udarbejdede netadministratoren netpræstationsplanen for den anden referenceperiode for det fælles europæiske luftrums præstationsordning (2015-2019) og forelagde den for Kommissionen.
            
         
               (3)
            
            
               Kommissionen har med bistand fra evalueringsorganet vurderet netpræstationsplanen i forhold til de unionsdækkende præstationsmål og tilsvarende i forhold til kriterierne i bilag IV til gennemførelsesforordning (EU) nr. 390/2013 samt de øvrige bestemmelser i nævnte forordning.
            
         
               (4)
            
            
               Den vurdering har vist, at netpræstationsplanen er i overensstemmelse med disse mål, kriterier og krav. Navnlig for så vidt angår de centrale præstationsområder sikkerhed, miljø og kapacitet er de mål, der er fastsat i planen, de samme som de tilsvarende EU-dækkende mål, og de er derfor i overensstemmelse med de unionsdækkende mål. Med hensyn til det centrale præstationsområde omkostningseffektivitet er målene i planen også i overensstemmelse med de unionsdækkende mål, eftersom udviklingen i reduktionen af den fastlagte enhedsomkostning ligger over det unionsdækkende mål.
            
         
               (5)
            
            
               Det er derfor hensigtsmæssigt for Kommissionen at godkende den endelige udgave fra juni 2015 af netpræstationsplanen, som udarbejdet af netadministratoren og forelagt for Kommissionen —
            
         VEDTAGET DENNE AFGØRELSE:
   Artikel 1
   Netpræstationsplanen for den anden referenceperiode for det fælles europæiske luftrums præstationsordning (2015-2019) i dens udgave fra juni 2015, som blev forelagt af netadministratoren, godkendes.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 11. august 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 96 af 31.3.2004, s. 1.
   
      (2)  EUT L 128 af 9.5.2013, s. 1.
   
      (3)  Kommissionens forordning (EU) nr. 677/2011 af 7. juli 2011 om detaljerede bestemmelser for gennemførelsen af netfunktioner for lufttrafikstyring (ATM) og om ændring af forordning (EU) nr. 691/2010 (EUT L 185 af 15.7.2011, s. 1).